જ્યાં સુધી મને યાદ છે ત્યાં સુધી સરદારે એ સમયે બે કારણ આગ્રહપૂર્વક રજૂ કર્યા. એક કારણ એ હતું કે કોંગ્રેસ અહિંસા પ્રત્યે પ્રતિબદ્ધ હોવાને કારણે વિભાજનનો પ્રતિકાર કરવાનું તેને માટે શક્ય નહીં બને. પ્રતિકારનો અર્થ હશે કોંગ્રેસનું મૃત્યુ અને પોલીસ તથા સેના પર બ્રિટિશ સરકારનો સકંજો મજબૂત રહેતાં મુસ્લિમ લીગ દ્વારા હિંસાના વ્યાપક પ્રયોગના માધ્યમથી એક દીર્ઘકાલીન સંઘર્ષમાં ઊતરવું.